Okresná prokuratúra Veľký Krtíš 
Banícka 3, 990 80 Veľký Krtíš 	

Sp. zn. : Pv 1/12/6610	Veľký Krtíš, 13.2.2012
EEČ : 2-50-7-2012

U Z N E S E N I E

Trestná vec:	obvinený XXXXX 
Prečin:	ohrozenie pod vplyvom návykovej látky podľa § 289 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Veľký Krtíš
Rozhodnutie:
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
v trestnej veci pre prečin ohrozenia pod vplyvom návykovej látky podľa § 289 odsek 1 Trestného zákona, ktorého sa mal dopustiť obvinený na tom skutkovom základe, že:

19.12.2011 o 21.00 h po požití alkoholických nápojov na ceste II/527 riadil osobné motorové vozidlo zn. Škoda Felícia ev. č. XXXXX v smere XXXXX - XXXXX kde v kilometri 38.450 neprispôsobil rýchlosť a riadenie vozidla svojim schopnostiam, stavu a povahe vozovky, zišiel do priekopy na pravej strane vozovky, kde havaroval, pričom utrpel rôzne drobné poranenia a dychovou skúškou v čase 23.22 h bolo zistené, že mal v krvi 0,72 mg/L a ďalšou dychovou skúškou o 23.36 h mal v krvi 0,77 mg/L, následným odborným vyjadrením bolo zistené, že v čase nehody mal v krvi 1,87 g/kg alkoholu, 
Právna veta:
lebo trestné stíhanie je neprípustné z dôvodu § 9 odsek 1 písmeno d Trestného poriadku proti tomu, kto zomrel.
Odôvodnenie:
	Uznesením povereného príslušníka PZ, ODI XXXXX sp. zn. ORP-1/DI-VK-2012 zo dňa 02.01.2012 bolo podľa § 199 odsek 1 Trestného poriadku začaté trestné stíhanie a podľa § 206 odsek 1 Trestného poriadku bolo vznesené obvinenie XXXXX za prečin ohrozenia pod vplyvom návykovej látky podľa § 289 odsek 1 Trestného zákona na tom skutkovom základe, ako je to uvedené vo výrokovej časti tohto uznesenia. 

	Dnešného dňa predložil na tunajšiu okresnú prokuartúru poverený príslušník PZ, ODI XXXXX vyšetrovací spis spolu s návrhom na zastavenie trestného stíhania podľa § 215 odsek 1 písmeno d Trestného poriadku s použitím § 9 odsek 1 písmeno d Trestného poriadku, nakoľko dňa 15.01.2012 obvinený XXXXX zomrel. 

	Na základe návrhu povereného príslušníka PZ, ODI XXXXX som preskúmal spisový materiál na vec sa vzťahujúci, pričom som zistil, že návrh na zastavenie trestného stíhania je dôvodný. 

	V priebehu skráteného vyšetrovania bolo vykonaným dokazovaním bezpochybne preukázané, že skutok sa stal a že tento skutok spáchal obvinený. Treba vycházdať najmä zo záznamu z dopravnej nehody, zápisov o dychovej skúške a odborného vyjadrenia z odboru toxikológie, z ktorých dôkazov vyplýva, že obvinený jazdil pod vplyvom alkoholu, pričom v čase dopravnej nehody, keď viedol motorové vozidlo mal v krvi najmenej 1,87 g/kg alkoholu. Takéto konanie obvineného od 01.11.2011 po Novele Trestného zákona č. 313/2011 Z. z. naĺňa zákonné znaky skutkovej podstaty prečinu ohrozenia pod vplyvom návkyvej látky podľa § 289 odsek 1 Trestného zákona. Z pipojeného úmrtného listu Obce XXXXX na čl. 25 vyplýva, že obvinený XXXXX zomrel dňa 15.01.2012. 

	Podľa § 215 odsek 1 písmeno d Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.  Podľa § 9 odsek 1 písmeno d Trestného poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho. 

	Keďže obvinený zomrel dňa 15.01.2012 nie je ďalej voči nemu prípustné trestné stíhanie a bolo na mieste voči nemu trestné stíhanie zastaviť. 

	Vzhľadom k horeuvedeným skutočnostiam som rozhodol tak, ako je to uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Gabriel Geško
prokurátor